open-index/open-wikipedia-markdown huggingface dataset:
Tuplapotti

**Tuplapotti** on Veikkauksen (aikaisemmin RAY:n) viisilinjainen hedelmäpeli, jossa on tarkoituksena saada voittolinjoille voittavia kuvioyhdistelmiä. Pelissä pyörivät hedelmät, marjat ja Ray:n logot.

## Pelin kulku
Pelissä valitaan linjapainikkeilla (1–5) ne linjat, joita haluaa pelata. Panos yhtä linjaa kohti vaihtelee pelipaikan mukaan.

Kun voittolinjoille pysähtyy voittavia yhdistelmiä, voittavat kuviot alkavat hehkua ja voittomusiikki käynnistyy. Jos pelaaja saa voiton useammalle voittolinjalle yhtä aikaa, kokonaisvoitto on isoimman voittoyhdistelmän voittosumma kerrottuna voittavien linjojen määrällä.

Tuplauksessa pelaajan tarkoituksena on arvata, onko tuplauslinjalle osuva kolikkokuvio kruuna vai klaava. Oikealla arvauksella pelaaja kaksinkertaistaa tuplauspanoksensa ja hän voi jatkaa tuplausta tai ottaa voitot talteen. Pelaaja voi yrittää tuplata panoksensa niin kauan kuin tuplattava panos on puolet päävoitosta tai vähemmän.

Väärällä arvauksella tai kantillaan olevalla kolikolla pelaaja menettää tuplauspanoksensa ja tuplaus päättyy.

## Pelin kehitys
Tuplapotin edeltäjä oli vuonna 1984 kehitetty Potti, jonka kolmella kiekolla pyöri hedelmäkuvioita. 1990-luvun alkupuolelle tultaessa teknologia oli mennyt eteenpäin ja muotokielikin kehittynyt. Alettiin suunnitella raha-automaattia, jossa on peruspelin lisäksi tuplauspeli ja jossa kiekot tulevat mahdollisimman lähelle pelaajaa. Syntyi Tuplapotti, jossa pelin antosuhde kasvaa panoksen kasvaessa ja että voitot voi yrittää kaksinkertaistaa.

tiedosto:Tuplapotin voittotaulu.jpeg|Tuplapotin voittotaulu
tiedosto:Tuplapotin kiekot.jpeg|Tuplapotin kiekot

## Katso myös
*Kulta-Jaska
*Jokeripokeri
Myriam Abel

**Myriam Abel** (s. 15. toukokuuta 1981 Saint-Gratien) on ranskalainen laulaja. Hänellä on algerialaisia sukujuuria.

Abel nousi julkisuuteen voitettuaan *[[Nouvelle Star]]* -kilpailun kolmannen tuotantokauden 2005. Kyseessä oli ranskalainen Idols-formaattiin perustuva kykyjenetsintäohjelma. Abel tulkitsi sen finaalissa Daniel Balavoinen, Whitney Houstonin ja Anastacian tuotantoa. 

Myriam Abelin ensimmäinen albumi *La Vie Devant Toi* julkaistiin 26. joulukuuta 2005. 

## Aiheesta muualla
* Viralliset sivut
Buzz!

**Buzz!** on Sony Computer Entertainment Europen kehittämä tietokilpailu- ja partypelivideopelisarja PlayStation 2:lle, PlayStation 3:lle ja PlayStation Portablelle.

## Pelaaminen

Pelien tarkoituksena on vastata oikein esitettyihin kysymyksiin, jolloin pelaaja saa kasvatettua pistetiliään. Joillain kierroksilla on mahdollista hävittää tai varastaa toisten pelaajien pisteitä. Lopuksi suurimman pistemäärän kerännyt pelaaja voittaa ja saa itselleen sattumanvaraisen, kuvitteellisen palkinnon.

Pelin ohjaamiseen käytetään USB-keskittimellä kytkettäviä **Buzz!**-vastaussummereita, joissa on neljä värinäppäintä sekä *Buzz!*-näppäin. Pelit voidaan ostaa erikseen tai summereiden kanssa. Osa peleistä on myös yhteensopivia EyeToy-kameran kanssa. Pelejä on ilmestynyt eri alustoille jo toistakymmentä, joista suurin osa on eri aihealueita käsitteleviä visailuja ja loput *Buzz!*-summereilla pelattavia pulmapelejä. Peliä voi samanaikaisesti pelata 1–8 henkilöä ja ne ovat saatavina täysin suomenkielisinä.
Vuonna 2008 PlayStation 3:lle julkaistiin *Buzz TV Visa*, joka sisältää langattomat summerit.

## Pelit
* *[[Buzz! Musiikkivisa]]* (2005) – PlayStation 2
* *[[Buzz! Suuri Tietovisa]]* (2006) – PlayStation 2
* *[[Buzz! Sporttivisa]]* (2006) – PlayStation 2
* *[[Buzz! Megavisa]]* (2007) – PlayStation 2
* *[[Buzz! Hollywood Leffavisa]]* (2007) – PlayStation 2
* *[[Buzz! PopVisa]]* (2008) – PlayStation 2
* *[[Buzz! TV Visa]]* (2008) – PlayStation 3
* *[[Buzz! Master Quiz]]* (2008) – PlayStation Portable
* *[[Buzz! Aivojumppa]]* (2008) – PlayStation Portable
* *[[Buzz! Suomen Neropatti]]* (2009) – PlayStation 2, PlayStation 3, PlayStation Portable
* *[[Buzz! Visailun maailma]]* (2009) – PlayStation 3, PlayStation Portable
* *[[Buzz! Suuri Musavisa]]* (2010) – PlayStation 3

## Junior-pelit
* *[[Buzz! Junior: Viidakkovillitys]]* (2006) – PlayStation 2
* *[[Buzz! Junior: RoboRieha]]* (2007) – PlayStation 2
* *[[Buzz! Junior: Monsterimania]]* (2007) – PlayStation 2
* *[[Buzz! Junior: Dinojengi]]* (2008) – PlayStation 2
* *[[Buzz! Junior: Viidakkovillitys]]* (2008) – PlayStation 3 (PlayStation Network)
* *[[Buzz! Junior: Riemuralli]] (2008) – PlayStation 2
* *Buzz! Junior: RoboRieha* (2009) – PlayStation 3 (PlayStation Network)

== Aiheesta muualla ==
* [http://www.buzzthegame.com/ Virallinen *Buzz!''-sivusto]
Selkäydinvamma

**Selkäydinvamma** on selkäytimen vaurio, joka syntyy, kun selkäranka murtuu pahasti tai retkahtaa äärimmäiseen asentoon. Eräät tulehdukset ja kasvaimet voivat myös aiheuttaa selkäydinvamman. Vamman osumisesta kaularangan alueelle seuraa neliraajahalvaus (myös tetraplegia, kvadriplegia). Mikäli vamma on rinta- tai lannerangassa, kyseessä on alaraajahalvaus, paraplegia.

Suomessa selkäydinvamman saa vuosittain noin sata ihmistä.

## Lähteet

## Aiheesta muualla

*Invalidiliiton selkäydinvammatyöryhmä
Alicja Janosz

**Alicja Janosz** (s. 4. kesäkuuta 1985 Pszczyna) on puolalainen poplaulaja. Hän voitti maansa *[[Idols (TV-formaatti)|Idols]]*-kilpailun ensimmäisen tuotantokauden vuonna 2002.

Janoszin debyyttialbumi *Ala Janosz* julkaistiin vuonna 2002. Hän osallistui myös *[[World Idol]]* -kilpailuun, jossa hän esitti kappaleen ”I Don’t Know How to Love Him” musikaalista *[[Jesus Christ Superstar (rockooppera)|Jesus Christ Superstar]]* ja sijoittui kahdeksanneksi.

Janosz osallistui Puolan kansallisiin Eurovision laulukilpailun esikarsintoihin vuonna 2004.

## Aiheesta muualla
* Viralliset sivut
Beta (moottoripyörävalmistaja)

**Betamotor S.p.A.** on italialainen moottoripyörävalmistaja, joka on erikoistunut enduro- ja trialpyöriin. Yhtiö perustettiin Firenzessä vuonna 1904 *Società Giuseppe Bianchi* -nimisenä.

Trialin maailmanmestari Jordi Tarres ajoi yhtiön Beta TR34 -mallilla ja Zero-prototyypillä kausina 1987–1989. Suomalainen Jari Mattila ajoi Betalla enduron maailmanmestaruussarjassa kaudella 2007.

## Aiheesta muualla
* Betamotorin kotisivu
Eino Kaakkolahti

**Eino Vihtori ”Eikka” Kaakkolahti** (25. huhtikuuta 1929 Keuruu – 25. kesäkuuta 2014 Helsinki) oli suomalainen pesäpalloilija. Kaakkolahti pelasi urallaan Jyväskylän Kirissä ja Hongikon Nuorisoseuran Urheilijoissa. Kaakkolahti pelasi urallaan lukkarina. 

## Ura
Kaakkolahti aloitti pesäpallouransa vuonna 1947 Jyväskylän Kirissä. Vuonna 1952 Kaakkolahti valittiin pesäpallon lyöjäkuninkaaksi. Kaakkolahti oli Pesäpalloliiton (PPL) joukkueen lukkari Helsingin 1952 olympialaisissa pelatussa pesäpallon näytösottelussa. Vuonna 1953 Kaakkolahden edustama Jyväskylän Kiri pelasi SM-sarjassa koko kauden ilman yhtään tappiota. 

Kaakkolahti valittiin vuoden pesäpalloilijaksi vuonna 1961 etenkin hyvän ulkopelinsä ansiosta. Kaakkolahti pelasi urallaan 16 Itä–Länsi-ottelua, seitsemän Liitto–Lehdistö-ottelua ja viisi PPL–TUL-ottelua. Hänet valittiin kuusi kertaa vuoden lukkariksi. Kaakkolahti voitti pesäpallossa urallaan neljä SM-kultaa, kolme SM-hopeaa sekä kolme SM-pronssia. Kaakkolahti lopetti aktiivisen pesäpallouransa vuonna 1964.

Kaakkolahti menestyi 1950-luvulla myös mäkihyppääjänä. Kaakkolahti voitti mäkihypyssä nuorten sarjassa SM-kultaa vuosina 1946–1948. Hän osallistui mäkihypyssä Keski-Euroopan mäkiviikolla. Kaakkolahti oli mäkihypyssä viides vuonna 1951 Salpausselän kisoissa. 

### Urheilu-uran jälkeen ja kunnianosoitukset
Kaakkolahti oli mukana käynnistämässä 1970-luvulla Tenavapesistä ja hän oli mukana 1980-luvulla nuorisotoiminnan POPS-projektissa. Vuosina 1973–1974 Kaakkolahti toimi pesäpalloliiton varapuheenjohtaja. Kaakkolahti oli Hongikon Nuorisoseuran Urheilijoiden perustajajäsen.

Kaakkolahti sai vuonna 1978 Pesäpalloliiton kultaisen ansiomerkin no. 34. Vuonna 1992 Kaakkolahti sai liikuntaneuvoksen arvonimen ja vuonna 2001 Pro Urheilu -mitalin. Kaakkolahti on nimetty vuonna 2012 pesäpallon kunniagalleriaan ja vuonna 2014 Suomen urheilun Hall of Fameen. Kaakkolahti on lisäksi Pesäpalloliiton kunniajäsen. 

## Muuta
Kaakkolahden pikkuveli Matti Kaakkolahti on mäkihypyn SM-mitalisti ja hän on pelannut pesäpalloa SM-sarjassa.

## Saavutuksia
### Pesäpallossa
* 4 SM-kultaa: 1953, 1954, 1957, 1958 
* 3 SM-hopeaa: 1949, 1952, 1954 
* 3 SM-pronssia: 1950, 1951, 1961 
* 16 Itä–Länsi-ottelua: 1948–1964 
* 7 Liitto–Lehdistö-ottelua: 1956–1962
* 5 PPL–TUL-ottelua
* Vuoden pesäpalloilija 1961 
* Vuoden lukkari (6): 1951, 1952, 1953, 1954, 1961, 1964 
* Pesäpallon lyöjäkuningas: 1952 
* Pesäpalloliiton kultainen ansiomerkki no. 34 (1978)

### Mäkihypyssä

* Nuorten SM-kultaa 1946–48
* Salpausselän kisoissa viides 1951

## Katso myös
* Luettelo vähintään 10 Itä–Länsi-ottelua pelanneista pesäpalloilijoista

## Lähteet
*

### Viitteet

## Aiheesta muualla
*  
* Kiveen hakatut: Pesäpalloilija Eino Kaakkolahti, Kiveen hakatut -sarja Yle Areenassa
Paula Cole

**Paula Cole** (s. 5. huhtikuuta 1968 Rockport, Massachusetts, Yhdysvallat) on Grammy-palkittu yhdysvaltalainen laulaja-lauluntekijä. Hänen menestyneimpiin hitteihinsä kuuluvat "Where Have All the Cowboys Gone" ja "I Don't Want to Wait". 

Cole esiintyi 1990-luvun alussa Peter Gabrielin maailmankiertueella ja sai pian sen jälkeen levytyssopimuksen. Hänen ensimmäinen albuminsa *Harbinger* ilmestyi vuonna 1994. 

Colen ensimmäinen studioalbumi kahdeksaan vuoteen julkaistiin kesäkuussa 2007.

## Diskografia
### Albumit
* *Harbinger* (1994)
* *This Fire* (1996)
* *Amen* (1999)
* *Greatest Hits: Postcards from East Oceanside* (kokoelma, kaksi uutta kappaletta, 2006)
* *Courage* (2007)
* *Ithaca* (2010)
* *Raven* (2013)
* *7* (2015)
* *Ballads* (2017)
* *Revolution* (2019)

### Singlet
* Where Have All the Cowboys Gone? (1997)
* I Don't Want to Wait (1997)
* Me (1998)
* I Believe in Love (1999)
* Be Somebody (2000)
* Amen (2000)
* 14 (2007)
* Comin' Down (2007)
* Music in Me (2010)
* Eloise (2013)
* God Bless the Child (2017)

## Aiheesta muualla
* Viralliset sivut 
* Paula Cole Network forum
Hilma

**Hilma** on alkujaan saksalainen, myös Suomessa yleinen naisen etunimi. Hilman nimipäivä on 21. marraskuuta. Nimi johtuu alkujaan saksan kielen taivasta tarkoittavasta sanasta *Himmel*.

Suomessa on marraskuuhun 2025 mennessä ollut 27&nbsp;762 Hilma-nimistä henkilöä, joista 6 on miehiä.

## Tunnettuja Hilmoja
Listan henkilöt ovat suomalaisia, ellei toisin mainita.

*Hilma Josefina Andersson (s. 1893), Tampereen punakaartin naiskomppanian päällikkö 1918
*Hilma Granqvist (1890–1972), etnologi ja sosiaaliantropologi
*Hilma Gripenberg, o.s. *Lindfors* (1854–1936), vapaaherratar ja mesenaatti
*Hilma Hagström, o.s. *Kalliomäki* (1889–1974), maastohiihtäjä ja Suomen naisten ensimmäinen hiihtomestari
*Hilma Hall, o.s. *Haake* (1854–1922), esperantisti
*Hilma Heikkilä (1902–1975), toiminnanjohtaja ja runoilija
*Hilma Honkakangas (1881–1962), runoilija
*Hilma Honkanen (1891–1973), talousneuvos, Honkasen säätiön perustaja
*Hilma Jahnsson (1882–1975), juristi ja kouluneuvos, Helsingin suomalaisen yksityislyseon perustaja
*Hilma Jalkanen (1889–1964), suomalaisen naisvoimistelun uranuurtaja
*Hilma Kilkkinen (1897–1975), Neuvostoliiton vankileireille joutunut kansakoulunopettaja
*Hilma af Klint (1862–1944), ruotsalainen taiteilija ja antroposofi
*Hilma Koivulahti-Lehto (1881–1955), SDP:n kansanedustaja
*Hilma Koivunen, Pispalan punakaartin päällikkö 1918
*Hilma Lahtinen (1910–1958), hiihtäjä
*Hilma Liiman (1872–1937), tanssinopettaja
*Hilma Montell (1853–1932), suomenruotsalainen kirjailija
*Hilma Nyström (1846–1915), Suomen ensimmäinen naispuolinen pankkivirkailija
*Hilma Pohjanpalo (1874–1965), Lotta Svärd -järjestön sihteeri ja kansliapäällikkö
*Hilma Pylkkänen (1865–1947), kirjailija
*Hilma Rantanen (1875–1943), näyttelijä ja teatterinjohtaja
*Hilma Räsänen (1877–1955), kansakoulunopettaja ja Maalaisliiton kansanedustaja
*Hilma Svedal (1870–1963), ruotsalainen kotiapulainen ja kullankaivaja
*Hilma Szinnyei, o.s. Rosendahl (1859–1939), suomalainen Unkariin muuttanut teatterinäyttelijä
*Hilma Toivola (1893−1926), ammattiyhdistysaktiivi
*Hilma Valjakka (1881–1934), SDP:n kansanedustaja
*Hilma Virtanen (1885–1953), opettaja ja runoilija

## Kuvitteellisia Hilmoja
* Hilma, Timo Parvelan samannimisen kirjasarjan päähenkilö
* Hilma Holkki, kuplettilaulaja Jaakko Tepon kappaleessa ”Hilma ja Onni” esiintyvä henkilö.
* Hilma, päähenkilö Matti Kassilan elokuvassa *[[Hilmanpäivät]]*
* Hilma, Senni Niemisen esittämä päähenkilö kuunnelma- ja televisiosarjassa *[[Hilma ja Akseli]]* (1958–1963) sekä tv-sarjassa *[[Hilma (televisiosarja)|Hilma]]* (1967–1970)

## Muita Hilmoja
*Hilma Hooker, 1951 rakennettu alus
*Sukupuolentutkimuksen verkosto Hilma
*Hilma, Pohjois-Karjalan museo Joensuussa
*Hilma on valtiovarainministeriön palvelu, jossa julkiset hankintayksiköt ilmoittavat hankinnoistaan.

## Lähteet
The House of Blue Light

**The House of Blue Light** on Deep Purplen vuonna 1987 julkaistu kahdestoista studioalbumi ja toinen, joka julkaistiin uudelleen yhdistyneeltä Mark II -kokoonpanolta.

Albumi ei menestynyt, ja rumpali Ian Paice on kertonut, ettei kuuntele kyseistä levyä koskaan siihen liittyvien huonojen muistojen vuoksi. 

## Kappaleet
*Kaikki kappaleet kirjoittaneet Ritchie Blackmore, Ian Gillan ja Roger Glover, ellei toisin mainita.

**A-puoli**
# 
# 
# 
# 
# 
**B-puoli**
# 
# 
# 
# 
# 

## Kokoonpano

* Ian Paice – rummut
* Jon Lord – kosketinsoittimet
* Roger Glover – basso
* Ian Gillan – laulu
* Ritchie Blackmore – kitara, kitarasyntetisaattori

## Lähteet

## Aiheesta muualla
* 
*
Luettelo T-Bone Walkerin kappaleista

Tämä on luettelo T-Bone Walkerin kappaleista

*T-Bone blues
*I got a break baby
*Mean old world
*Low down dirty shame blues
*Sail on boogie
*I'm still in love with you
*You don't love me blues
*T-Bone boogie
*Mean old world blues
*Evening
*My baby left me
*Come back to me baby
*I can't stand being without you
*She is going to ruin me
*No worry blues
*Don't leave me baby
*Bobby Sox blues
*I'm gonna find my baby
*I'm in an awful mood
*It's a low down dirty deal
*Don't give me the run around
*Hard pain blues
*I know your wig is gone
*T-Bone jumps again
*Call it stormy monday 
*She had to let me down 
*She's my old time used to be
*Dream girl blues
* Midnight blues 
*Long lost lover blues 
*Triflin' woman blues  
*Long skirt baby blues  
*Goodbye blues 
*Too much trouble blues  
*I'm waiting for your call 
*Hypin' woman blues  
*So blue blues 
*On your way blues 
*The natural blues 
*That's better for me 
*First love blues  
*Lonesome woman blues  
*Vacation blues 
*Inspiration blues  
*Description blues  
*T-Bone shuffle  
*That old feeling is gone 
*The time seems so long 
*Prison blues 
*Home town blues 
*Wise man blues  
*Misfortune blues  
*I wish you were mine  
*I'm gonna move you out and get somebody else 
*She's the no sleepin'est woman  
*Plain old down home blues 
*Born to be no good 
*Go back to the one you love  
*Go back to the one you love 
*I want a little girl 
*I'm still in love with you 
*You're my best poker hand  
*West side baby 
*Glamour girl 
*Strollin' with Bone 
*The sun went down 
*You don't love me 
*Travelin' blues 
*The hustle is on  
*Baby broke my heart  
*Evil hearted woman 
*I walked away 
*No reason  
*Look me in the eye  
*Too lazy  
*Alimony blues 
*Life is too short 
*You don't understand 
*Welcome blues 
*I get so weary 
*You just wanted to use me 
*Tell me what's the reason 
*I'm about to lose my mind 
*Cold, cold feeling 
*News for my baby 
*Get these blues off me 
*I got the blues again 
*Through with women 
*Street walking woman 
*Blues is a woman 
*I got the blues 
*Here in the dark 
*Blue mood 
*Everytime I miss you baby 
*Lollie Lou 
*Party girl 
*Love is a gamble 
*High Society
*Long distance blues 
*Got no use for you 
*I'm still in love with you 
*Railroad station blues 
*Vida Lee 
*My baby is now on my mind 
*Doin' time 
*Bye, bye, baby 
*When the sun goes down 
*Pony tail 
*Wanderin' heart 
*I'll always be in love with you 
*I'll understand 
*Hard way 
*Teen age baby 
*Strugglin' blues
Chimo Bayo

**Chimo Bayo** (oikealta nimeltään **Joaquín Bayo**, s. 25. lokakuuta 1961 Valencia) on espanjalainen elektronista musiikkia tekevä artisti ja DJ. 

Hänen tekemiään kappaleita ovat muun muassa "*Así me gusta a mí*", "*Bombas*", "*La Tía Enriqueta*" ja "*Ecstasy*". DJ Schwede sämpläsi Bayon kappeletta *Asi me gusta a mí (X-ta sí, X-ta no)*, kappaleessaan Boom Boom.

## Diskografia
### Singlet
* "*Química*"
* "*Asi me gusta a mí (X-ta sí, X-ta no)*"
* "*Bombas*"
* "*La Tía Enriqueta*"
* "*Ecstasy*"

## Aiheesta muualla
* Chimo Bayon kotisivut
Reumasairaus

**Reumasairaus** on yleisnimi joukolle autoimmuunisairauksia. Niissä elimistössä on krooninen tulehdus. Sairauksien syytä ei tiedetä. Oireita lievitetään tulehduskipulääkkeillä, kortisonilla ja varsinaisilla reumalääkkeillä. 
Vielä 1960-luvulla reumaa lääkittiin muurahaisista keitettävällä nestemäisellä yrttiuutteella. Suomessa muurahaislääkettä valmistettiin Vihdin Ojakkalassa ammattimaisesti vuoteen 1968 asti.

## Luettelo reumataudeista
*Borrelioosi
*Fibromyalgia
*Kihti
*Lastenreuma
*MCTD
*Nivelpsoriaasi
*Nivelreuma (Arthritis rheumatoides)
*Nivelrikko
*Osteoporoosi
*Polymyalgia (Lihasreuma)
*Polymyosiitti
*Reaktiivinen niveltulehdus ja Reiterin oireyhtymä
*Selkärankareuma
*Sidekudoksien perinnölliset taudit
*Sjögrenin oireyhtymä
*Systeeminen lupus erytematosus (SLE)
*Spondylartropatia
*Systeeminen skleroosi
*Vaskuliitit

## Lähteet
Alphonse Massamba-Débat

**Alphonse Massamba-Débat** (1921 – 25. maaliskuuta 1977 Brazzaville) oli vallankaappausjohtaja ja Kongon tasavallan presidentti vuosina 1963–1968.

Massamba-Débatista tuli Kongon pääministeri ja valtionpäämies 16. elokuuta 1963 johdettuaan edellisenä päivänä vasemmistolaista vallankaappausta, joka syöksi antikommunistisen presidentin Fulbert Youloun vallasta ja korvasi presidentin viran väliaikaisesti Kansallisen vallankumousneuvoston puheenjohtajan viralla. Massamba-Débatista tuli virallisesti presidentti 19. joulukuuta 1963 ja hän nimitti Pascal Lissouban uudeksi pääministeriksi.

Massamba-Débat siirsi maan poliittista linjaa selvästi vasemmalle. Hänen perustamastaan puolueesta Mouvement National de la Révolution (MNR) tuli ainoa sallittu puolue. Maa hankki apua Kiinalta ja Neuvostoliitolta, ja kansainvälisillä foorumeilla se äänesti samaan suuntaan muiden afrikkalaisten vasemmistomaiden kanssa. Se tuki myös naapurimaiden vasemmistolaisia sissiliikkeitä.

Äärivasemmistolainen kapteeni Marien Ngouabi kaappasi vallan Massamba-Débatilta 4. syyskuuta 1968 ja pakotti hänet jättämään julkisen elämän. Ngouabista tuli valtionpäämies ja Kongosta tuli kansantasavalta. Kun Ngouabi murhattiin vuonna 1977, Massamba-Débatin väitettiin osallistuneen murhan suunnitteluun, vaikka on luultavaa, että hän ei tiennyt murhasta etukäteen. Hänet vangittiin, tuomittiin kuolemaan ja teloitettiin 25. maaliskuuta 1977. Hänen maineensa palautettiin 1991.

## Lähteet
Keisarikärpässieni

**Keisarikärpässieni** (*Amanita caesarea*) on suuressa osaa eteläistä ja keskistä Eurooppaa tavattava kärpässieniin (*Amanita*) kuuluva sieni. Sieni on syömiskelpoinen: sen nimi juontaa juurensa siitä, että se oli antiikin Roomassa keisarien erityisesti suosima ja arvostettu sienilaji.

Sieni muistuttaa paljon eräitä muita, myrkyllisiä kärpässieniä, joten sen tunnistamisessa tulee olla erityisen tarkkaavainen. Lajista esiintyy Pohjois-Amerikassa läheisiä lajeja, joiden syömiskelpoisuus on epäselvää.

## Lähteet

## Aiheesta muualla
* Markku Savela: ''Amanita''
Martin Frost

**Jonas Martin Frost III** (s. 1. tammikuuta 1942 Glendale, Kalifornia, Yhdysvallat) on yhdysvaltalainen poliitikko. Hän oli vuosina 1979–2005 Yhdysvaltain edustajainhuoneen jäsen demokraattina Texasin 24. piiristä. Hän pyrki jatkokaudelle vuoden 2004 vaaleissa, muttei tullut enää valituksi.

Frost syntyi Glendalessa, Kaliforniassa, ja varttui Texasin Fort Worthissa. Hän valmistui Missourin yliopistosta vuonna 1964 ja sai Juris Doctor -arvonsa Georgetownista vuonna 1970. Hän kuului Yhdysvaltain armeijan reserviin vuosina 1966-1972.

Frost toimi ennen lakiuraansa uutisreportterina. Hän oli ensimmäistä kertaa ehdolla edustajaksi vuonna 1974. Hän oli naimisissa Yhdysvaltain armeijan kenraalina toimineen Kathryn Frostin kanssa vuodesta 1998 tämän kuolemaan saakka 2006.

## Lähteet
La Sfera

**La Sfera** on 1400-luvulla kirjoitettu aikanaan laajalle levinnyt maantieteellinen teos. Sen kirjoittajan uskotaan olleen firenzeläinen renessanssikauppias Gregorio Dati (1336–1425). Myös Datin isoveljeä Leonardoa on arveltu teoksen laatijaksi. Leonardo oli munkki, joka kirjoitti saarnoja ja uskonnollisia kommentaareja. Teos on tehty runomittaan ja siinä on runsaasti kuvituksia. Se koostuu neljästä kirjasta: taivaankappaleet, maanpäälliset ilmiöt (elementit, sade, tuuli, päivä, vuodenajat ja helvetti), purjehtiminen/kaukomaiden kuvaukset ja Välimeren satamakaupungit. Koko teos kattoi 48 sivua. Teoksessa kuvaillaan myös nähtävyyksiä kuten esimerkiksi Araratin vuorta, Baabelin tornin raunioita ja Mekkaa.

Teoksen tiedot ovat liian ylimalkaiset purjehtijoiden käyttöön, joten sen uskotaan loistokkuutensa perusteella olleen viihteellinen, mutta hyödyllistä tietoa sisältänyt, kuvakirja Datin kauppiaskollegoiden käyttöön. Teos kuvaa hyvin renessanssikauppiaan maailmankuvaa ennen suuria löytöretkiä (stereotyyppiset keskiaikaiset käsitykset, kristillisyyden ja tieteellisyyden sopusoinnuttaminen sekä uteliaisuus kaukomaita kohtaan).

Myös suomalainen tutkimusmatkailija ja tiedemies Adolf Erik Nordenskiöld omisti *La Sferan*, joka on nykyään Kansalliskirjaston kokoelmassa.

## Lähteet
*Tuomas Heikkilä: ”Renessanssikauppiaan maailmankuva – Gregorio Datin La Sfera Kansalliskirjastossa”. Kansalliskirjasto-lehti 2/2006, s. 6–14.

### Viitteet

## Aiheesta muualla
*La Sferan skannatut sivut (Kansalliskirjasto) 
*La Sfera: Kuva karttasivuilta
*Yhdysvaltain Kongressin kirjasto: La Sfera
Daniela Bianchi

**Daniela Bianchi** (s. 31. tammikuuta 1942) on italialainen näyttelijä. Hänet muistetaan parhaiten Tatiana Romanovan roolista James Bond -elokuvassa *[[Salainen agentti 007 Istanbulissa]]* (1963). 

Bianchi syntyi Roomassa ja sijoittui vuoden 1960 Miss Universum -kilpailussa ensimmäiseksi perintöprinsessaksi. Elokuvauransa hän aloitti jo 1950-luvun lopulla. 

Bianchi esiintyi noin viidessätoista elokuvassa ennen vetäytymistään alalta vuonna 1968. 

## Aiheesta muualla
*
Ilkka Kortesniemi

**Ilkka Ilmari Tapio Kortesniemi** (2. marraskuuta 1936 Kontiolahti – 2. lokakuuta 1996 Helsinki) oli suomalainen radiotoimittaja ja laulunsanoittaja. Hän teki pitkän uran Yleisradiossa muun muassa pakinoiden, juontaen erilaisia ohjelmia (esimerkiksi *Valoa ikkunassa*, *Maun mukaan* ja *[[Yöradio]]*), toimien tuottajana *[[Puhelinlangat laulaa (puhelintoivekonsertti)|Puhelinlangat laulaa]]* -toivekonsertissa ja kooten äänilevykonsertteja. Hänellä on kolme lasta, tytär ja kaksi poikaa.

Kortesniemi kirjoitti ylioppilaaksi vuonna 1956 ja valmistui Helsingin yliopistosta valtiotieteen kandidaatiksi vuonna 1966. Hän toimi vuosina 1961–1962 television filmitoimittajana ja siirtyi vuonna 1963 *[[Sävelradio]]n* toimittajaksi Yleisradioon. Hänet tunnettiin lempinimellä Ilkka ”Mau”. Vuonna 1968 Kortesniemi siirtyi Yleisradiosta muihin tehtäviin, mutta palasi vuonna 1981 radion viihdetoimitukseen. Kesäkuun alussa 1990 toteutetun radion kanavauudistuksen jälkeen Kortesniemi työskenteli Radio Suomen musiikkitoimituksessa. Kortesniemi jäi Yleisradiosta sairaseläkkeelle vuonna 1994.

Kortesniemi on mainittu "Saarenmaan valssin" suomentajaksi. Mahdollisesti kyseessä on eri versio tai sekaannus, sillä  Georg Otsin kesäkuussa 1954 äänittämän version suomensi Viron radion suomenkielinen toimitus. Tämä alkuperäisversio siirrettiin Suomessa levylle vuonna 1957.

## Lähteet

## Aiheesta muualla
* 
*
Hannu Aho (poliitikko)

**Hannu Tapio Aho** (16. maaliskuuta 1947 Perho – 19. tammikuuta 2024 Perho) oli suomalainen agrologi, maanviljelijä ja keskustalainen poliitikko, joka sai maanviljelysneuvoksen arvonimen. 

## Henkilöhistoria
Aho syntyi maanviljelijä Rauni Ahon ja emäntä Eila Anttilan perheeseen. Hänen puolisonsa vuodesta 1969 oli emäntä Maija-Liisa Elgland. Aho kävi kansalaiskoulun 1962 ja Kannuksen maatalousoppilaitoksen 1966 ja suoritti elementtiasentajakurssin. Hän oli rakennustyöläinen ja työskenteli Lahnakosken nahkatehtaan ja B. Huhdan käsinetehtaan palveluksessa, samoin kuin oli maanviljelijä Koivuniemen tilalla Perhossa 1976–2004.

Aho oli kansanedustajana 1999–2003. Hänet valittiin Vaasan vaalipiiristä. Aho oli Perhon kunnanvaltuuston jäsen vuodesta 1981 ja oli kunnanhallituksessa jäsenenä 1983–1996 ja kunnanvaltuuston puheenjohtajana 1991–1996. Kansanedustajakaudellaan hän oli jäsenenä eduskunnan maa- ja metsätalousvaliokunnassa ja varajäsenenä sosiaali- ja terveysvaliokunnassa.

## Luottamustoimet
Aholla oli useita luottamustehtäviä, kuten seuraavat:
* Melan (Maatalousyrittäjien eläkelaitos) asiamies 1983–1999
* MTK:n johtokunnan jäsen vuodesta 1987
* MTK:n toinen puheenjohtaja vuodesta 1996
* Melan valtuuskunnan puheenjohtaja vuodesta 1997
* Eläketurvakeskuksen edustajiston jäsen vuodesta 1997.

## Lähteet
* 
* Melan vuosikertomus 2001 http://www.mela.fi/Vuosikertomus01/suomi/11hallin.htm 

### Viitteet
Zamperla

**Zamperla Rides** on italialainen Vicenzassa toimiva huvipuistojen laitteiden valmistaja. Se on tunnettu ympäri maailman mm. vuoristoradoistaan, joita se on valmistanut erittäin monenlaisia ja runsaasti eri malleja.

Zamperla pyrkii valmistamaan myös nuoremmille lapsille ja massatuotantoon sopivia laitteita useiden sen kilpailijoiden keskittyessä yhä suurempiin ja nopeampiin vuoristoratoihin. Suomessa Powerparkissa, Särkänniemessä sekä Linnanmäellä on useita Zamperlan valmistamia erityisesti lapsille tarkoitettuja laitteita. Esimerkiksi Särkänniemen vuoden 2005 uutuuslaite Trombi, vuoden 2010 uutuuslaite MotoGee, vuoden 2016 uutuuslaite X sekä vuoden 2019 uutuuslaite Boom ovat Zamperlan valmistamia.

## Lähteet

## Aiheesta muualla

* Yrityksen verkkosivusto
Desmoteplaasi

**Desmoteplaasi** on isoverenimijälepakon syljestä eristetty proteiini, jota on tutkittu liuotushoitoon sopivana aineena. Sitä ei käytetä lääkkeenä ja sen kehitys on lopetettu, sillä sen käyttö lisää aivoverenvuotoriskiä. Desmoteplaasi muuntaa plasminogeeniä plasmiiniksi, joka pilkkoo verihyytymiä muodostanutta fibriiniä. Desmoteplaasi on siis trombolyytti ja toimii kuten kehon luontainen hyytymiä hajottava plasminogeenin kudosaktivaattori (tPA). Verta ruuakseen käyttävän lepakon syljessä desmoteplaasi estää puremakohdan hyytymistä.

## Lähteet
Liuotushoito

**Liuotushoidolla**  tarkoitetaan lääketieteellistä toimenpidettä, jossa liuotetaan valtimon tai laskimon verihyytymää.

## Toimenpide

Liuotushoitoa käytetään paikallisesti katetrin avulla suoraan siihen verisuoneen jossa verihyytymä (trombi) sijaitsee. Yleisimpiä kohteita trombolyysihoidolle ovat alaraajan valtimoiden tukokset, yläraajan valtimoiden trombit sekä embolisatorisen aivohalvauksen aiheuttaneet tukokset. Liuotuksessa käytetään trombolyyttisiä eli hyytymää liuottavia lääkeaineita (esimerkiksi urokinaasi ja plasminogeenin aktivaattori).

Mitä tuoreempi tukos on, sitä parempi liuotustulos on mahdollista saada. Liuotuskertojen lukumäärä saattaa vaihdella tukoksen laadun mukaan. Trombolyysin lisäksi suoneen asennetaan usein stentti jotta suoni pysyisi auki paremmin. Stentin asennus tapahtuu pallolaajennustoimenpiteen yhteydessä. 

### Komplikaatiot ja vasta-aiheet liuotushoidolle

Yleisimpiä liuotushoidon komplikaatioita ovat verenvuodot. Verenvuodot ovat yleensä paikallisia, ja niitä esiintyy 10–30&nbsp;%:lla potilaista. Liuotushoidon vasta-aiheina voivat olla mm. äskettäinen leikkaus, mahahaava, tuore aivohalvaus, sisäelimen karsinooma, eteisvärinä, vasemman kammion trombi ja yliherkkyysreaktiot varjoaineelle. 

Jos liuotushoitoa ei voida tehdä, voi olla aiheellista tehdä ns. katetritrombektomia, jossa verisuonihyytymä poistetaan tukkeutuneesta suonesta mekaanisesti ja/tai trombolyyttiaineen avulla.

## Lähteet
Streptokinaasi

**Streptokinaasi** on beetahemolyyttisten streptokokkibakteerien tuottama proteiini, joka toimii plasminogeenin aktivaattorina plasmiiniksi. Sitä käytetään verisuonitukosten liuotushoitoon.

## Aiheesta muualla
*Terveyskirjasto: Streptokinaasi
*Kyoto Encyclopedia of Genes and Genomes (KEGG): Streptokinase
TrackMania United

**TrackMania United** on TrackMania -pelisarjan neljäs osa. Pelin tekijä on Nadeo. Se yhdistää kaikki TrackMania pelit ja tuo Stadium, Snow, Rally ja Desert alueille uusia rataosia. TrackManian tarkoituksena on saada miljoonat pelaajat ruudun ääreen pelaamaan TrackManian suosittua verkkopeliä. TrackMania United sisältää myös sisäisen viestintäjärjestelmän, jonka avulla pystyy lähettämään kaverille viestejä. "Copperit" ovat TrackManian rahayksikkö. Niillä voi ostaa mm. pelaajien tekemiä autoja, ratoja, musiikkia ja avatareja.

## Autojen lisääminen
TrackMania Unitediin voi lisätä omia autoja, tuomalla ne peliin pelin kääntäjän avulla. "Tekstuurien" täytyy olla malleissa Direct Draw Surface DXT5 -muodossa. Peli tukee Stadium-ympäristössä rajattoman tarkkoja malleja. On kuitenkin suositeltavaa pitää mallin tarkkuus kohtuullisissa rajoissa lähetettävän tiedoston koon ja pelin sujuvuuden takia.

## Käännökset
TrackMania-pelisarjoja on käännetty useille eri kielille. Pelin suomenkielinen kielipaketti on ladattavissa osoitteesta http://www.kajouni/dload/trackmania/.

## Lähteet
* TrackMania Unitedin kotisivusto
Cachoeira do Sul

**Cachoeira do Sul** on 71&nbsp;000 asukkaan kaupunki Rio Grande do Sulin osavaltiossa Brasiliassa. Sen pinta-ala on 3&nbsp;735 km² ja sen väestötiheys on 19 asukasta/km².

Cachoeira do Sulissa sijaitsee samannimisen hiippakunnan istuin ja pääkatedraali.

## Lähteet

## Aiheesta muualla

* Cachoeira do Sulin kotisivu
Hemolyysi

**Hemolyysi** tarkoittaa punasolujen hajoamista. Syynä hemolyysiin voi olla esimerkiksi epäonnistunut verensiirto, ja seurauksena voi olla hemolyyttinen anemia. Verensiirron jälkeen hemolyysi voi olla joko äkillinen tai viivästynyt. Äkillinen hemolyysi verensiirrossa voi johtua joko vääräntyyppisestä verestä, esimerkiksi jos potilaan veriryhmä on O RhD positiivinen, mutta hän saa A RhD positiivista verta. ABO-veriryhmän suhteen väärästä verensiirrosta voi aiheutua jopa kuolemaan johtava hemolyyttinen reaktio.

Hemolyysi tapahtuu, kun punasolu joutuu itseään laimeampaan ympäristöön. Punasolu sisältää 0,9-prosenttista suolaliuosta (fysiologinen suolaliuos) ja jos se esimerkiksi joutuu tekemisiin tislatun veden kanssa, alkaa solun sisälle virrata laimeampaa nestettä, jotta väkevyyserot tasoittuisivat nesteiden välillä (osmoosi). Tällöin punasolu pullistuu ja lopulta hajoaa.

## Lähteet
Hachimaki

**Hachimaki** () on päänauha, yleensä punaisesta tai valkoisesta kankaasta tehty. Se symboloi japanilaisessa kulttuurissa sinnikkyyttä ja ponnistelua. Hachimakin voi sitoa otsalleen esimerkiksi synnyttävä nainen, pääsykokeisiin opiskeleva nuori, toimistotyöläinen, työstään ylpeä elinkeinonharjoittaja, *bōsōzoku* eli moottoripyöräjengiläinen tai mielenosoitukseen osallistuja. Hachimakin kuuluisimmat käyttäjät olivat toisen maailmansodan kamikazelentäjät.

Hachimakeissa on yleensä koristeena erilaisia innoittavia iskulauseita tai nouseva aurinko -kuva-aihe.

Hachimakin historia on epäselvä. Erään teorian mukaan ne liittyvät varhaisten uskonnollisten askeettien vaatetukseen. Toisen mukaan niiden alkuperä on samuraiden kypäriensä alla pitämissä päänauhoissa, joiden tarkoitus oli imeä hikeä itseensä ja pitää hiukset pois silmiltä. ""Hachimaki" on käännettynä "kypärähuivi".

Hachimakin sitominen otsalle vastaa länsimaista hihojen ylös käärimistä ja merkitsee tosissaan olemista ja työn alkamista.

## Lähteet

## Aiheesta muualla
Rokonkari

**Rokonkari** on asumaton kivikkoinen saari Lumijoen Varjakan venesataman pohjoispuolella Liminganlahden suulla Perämerellä. Saarella on pieni kalastajamaja.

Saari sijaitsee Liminganlahden luonnonsuojelualueen läntisimmässä kolkassa, noin kahden kilometrin päässä Varjakan satamasta ja Vatunginnokasta pohjoiseen. Kasvillisuutta on vähän, ja puusto rajoittuu muutamaan mäntyyn sekä yksinäiseen koivuun. Saari on tavallisimpien merilintujen pesimäalue.
Palveluskelpoisuusluokka

**Kelpoisuusluokka** on Suomen puolustusvoimien luokitusmenetelmä, joka kertoo varusmiehen kykenevyydestä armeijassa. Se katsotaan ensimmäisen kerran ennen kutsuntoja lääkärintarkastuksessa.

## Luokat
Luokat menevät välillä A-T:

* **A** merkitsee täysin tervettä
* **B** (1, 2) tarkoittaa vähäistä tai suurta haittaa
* **C** tarkoittaa vapautusta rauhanajan palveluksesta
* **D** tarkoittaa vapautusta sodan- ja rauhanajan palveluksesta, tätä luokitusta ei käytetä enää
* **E** tarkoittaa vapautusta palveluksesta määräajaksi (esimerkiksi leikkauksen takia tai muun väliaikaisen haitan vuoksi)
* **T** tarkoittaa vapautusta rauhanajan palveluksesta, luokituksen tekee kutsuntalautakunta eikä se perustu lääkärin diagnoosiin

## Katso myös
*T-luokitus
*Varusmiespalveluksesta vapautetut ryhmät

## Lähteet
Lakka

**Lakka** voi tarkoittaa:
* lakka eli suomuurain, kasvi ja sen marja
* lakka, pintakäsittelyaine
* hiuslakka, hiuskiinne
* "lakka" eli gammabutyrolaktoni, tekninen liuotin, myös päihde
* kyyhkyslakka, kyyhkysen keinotekoinen pesä.
* Lakka, sukunimenä:
** Elmo Lakka (s. 1993), suomalainen aita- ja pikajuoksija
** Marjo-Riitta Lakka (s. 1955), suomalainen keskimatkojen juoksija
** Otto Lakka (1888–1957), suomalainen kouluneuvos, pappi ja suomentaja
** Pekka Lakka (s. 1963), suomalainen maakuntalehtien päätoimittaja
* yrityksen nimessä, Lakan Betoni Oy (johtuu perustajan sukunimestä)
Eraser – suojelija

**Eraser – suojelija** (*Eraser*) on vuonna 1996 ensi-iltansa saanut toimintaelokuva. Elokuvan on ohjannut Chuck Russell. Pääosissa näyttelevät Arnold Schwarzenegger ja Vanessa Williams.

## Juoni
Yhdysvaltain puolustusministeriössä työskentelevä Lee Cullen saa tietää, että yksi hänen esimiehistään aikoo salakuljettaa uuden vaarallisen aseen maasta. Salaliitossa mukana olevat yrittävät eliminoida Cullenin pois tieltään, joten hänen täytyy vaihtaa henkilöllisyyttään ja hän saa turvakseen John Krugerin, joka on FBI:n erikoisyksikön paras mies.

## Näyttelijät
Rusokärpässieni

**Rusokärpässieni** (*Amanita rubescens*, aikaisemmin "punertava kärpässieni") on kärpässienten sukuun kuuluva sieni. Se on hyvin kypsennettynä syömäkelpoinen. Mikäli kypsennys jää puolinaiseksi, jää sieneen verisoluja tuhoavaa myrkkyä.

## Koko ja ulkonäkö
Rusokärpässieni muistuttaa ulkonäöltään muita kärpässieniä, joista osa on tappavan myrkyllisiä. Rusokärpässieniellä on harmaan- tai punaruskea kupera lakki, halkaisijaltaan jopa 15 cm. Sen päällä on paljon pieniä harmahtavia tai kermanvärisiä läikkiä, jotka ovat nuoren sienen suojuksen jätteitä. Sade voi kuitenkin joskus huuhtoa nämä pilkut pois. Joskus lakin päällä on myös okrankeltaista limaa, jonka voi huuhtoa pois vedellä.

Sienen heltat ovat nuorena vaaleat, mutta vanhemmiten niihin ilmestyy punaisia pilkkuja. Jalka on valkoinen, joskin siinä on jäänteitä lakin väristä, ja se on jopa 15 cm korkea. Jalan kalvomainen rengas on reunoiltaan siisti ja selvästi uurteinen. Itiöt ovat valkoisia, munanmuotoisia ja suunnilleen 5–8 µm:n kokoisia.

### Samankaltaiset lajit
Rusokärpässieni voi joskus muistuttaa yleistä punakärpässientä (*Amanita muscaria*), mutta rusokärpässienen väri on yleensä haaleampi ja sieni on kooltaan pienempi. Myös erittäin myrkyllinen ja Suomessa harvinainen kavalakärpässieni (*Amanita phalloides*) on rusokärpässienen kaltainen. Molemmilla lajeilla on jalassaan pitkittäisuurteinen rengas, mutta kavalakärpässienen uurteet ovat hennommat. Kavalakärpässienen lakki ei myöskään koskaan ole punertava. Erotukseksi myrkyllisestä pantterikärpässienestä (*Amanita pantherina*) paras tuntomerkki on puolestaan se, että rusokärpässienen malto muuttuu pinkiksi kosketuksesta tai ilmalle altistumisesta.

## Kasvuaika ja -paikka
Rusokärpässieni on yleinen kautta Euroopan ja Pohjois-Amerikan itäosissa. Se kasvaa niin surkeilla mailla kuin lehti- ja havumetsissäkin.

## Käyttö ravinnoksi
Rusokärpässieni on syötävä oikein keitettyinä tai paistettuna. Laji sisältää pienen määrän hemolyyttistä myrkkyä raakana, mutta se tuhoutuu kypsentäessä. Eräät asiantuntijat suosittelevat kuitenkin välttämään kaikkia kärpässienilajeja. Rusokärpässienen maku on mieto, mutta sillä saattaa olla hienoinen kitkerä tai multamainen sivumaku. Sienen haju ei ole voimakas.

## Lähteet

## Aiheesta muualla
* Funet.fi: Sienet
* 
* UniProt, Taxonomy: Amanita rubescens 
* "Tabular and Nontabular Keys to the Rubescent Species of ''Amanita'' section ''Validae''" by Rodham E. Tulloss, March 10, 2003.
* MushroomExpert: Amanita rubescens
Lammassaari

**Lammassaari** voi tarkoittaa:

;saaria:
* Lammassaari, Raittiusyhdistys Koiton hallinnoima saari Vanhankaupunginlahdella Helsingissä
* Lammassaari, saari Saimaalla Imatralla
* Lammassaari, saari Alvajärvessä Jyväskylässä
* Lammassaari, saari Päijänteellä Kuhmoisissa
* Lammassaari, saari ja kaupunginosa Pietarsaaressa
* Lammassaari, saari Kemijoessa Rovaniemellä
* Lammassaari, saari Salonjoella Salossa
* Lammassaari, saari Oulujoessa Oulussa
* Iso Lammassaari, saari Päijänteellä Asikkalassa
* Iso Lammassaari, saari Päijänteellä Padasjoella

;henkilöitä:
* Petri Lammassaari (s. 1985), jääkiekkoilija
Eraser

**Eraser** voi tarkoittaa seuraavia asioita:

* *[[Eraser – suojelija]]*,  Chuck Russellin ohjaama toimintaelokuva vuodelta 1996
* ”Eraser”, kappale punk-duolta No Age
* "Eraser", kappale yhtyeen Hypocrisy vuoden 2004 albumilta *[[The Arrival (albumi)|The Arrival]]*
* *[[The Eraser]]*, albumi artistilta Thom Yorke
** ”The Eraser”, albumin avausraita
* *[[Eraser (albumi)|Eraser]]*, albumi yhtyeeltä The Knux
Sad Mac

**Sad Mac** oli Happy Macin vastakohta vanhoissa Macintosh-tietokoneissa. Jos käynnistyksen aikana havaittiin laitteisto-ongelmia, Sad Mac ilmestyi ruutuun. Tämän jälkeen tietokone oli useimmiten käynnistettävä uudelleen.
Elaine Chao

**Elaine Lan Chao** (, 26. maaliskuuta 1953 Taipei, Taiwan) on yhdysvaltalainen republikaanisen puolueen poliitikko ja Yhdysvaltain entinen liikenneministeri.

Chao muutti vanhempiensa kanssa Yhdysvaltoihin 8-vuotiaana, ja perhe asettui New Yorkiin.

Chao oli varaliikenneministeri sekä Rauhanjoukkojen johtaja presidentti George H. W. Bushin hallituksessa. Vuosina 2001-2009 hän oli työministerinä presidentti George W. Bushin alaisena. Hän oli ensimmäinen aasialaissyntyinen naisministeri Yhdysvalloissa.

Presidentti Donald Trump nimitti Chaon 29. marraskuuta 2016 tulevan hallintonsa liikenneministeriksi. Hän aloitti virassa 31. tammikuuta 2017, ja hän erosi siitä 7. tammikuuta 2021 kongressitalon levottomuuksien jälkeen.

Elaine Chaon aviopuoliso on kentuckylainen senaattori Mitch McConnell.

## Lähteet
Thomas Nashe

**Thomas Nashe** (marraskuu 1567 Lowestoft, Englanti – noin 1601) oli englantilainen kirjailija, runoilija ja satiiristen pamflettien kirjoittaja.

## Elämäkerta
Nashe syntyi 1567 Itä-Englannissa sijaitsevassa Lowestoftin satamakaupungissa pappisperheeseen. Hän isänsä oli William Nashe ja äiti Margaret (o.s. Witchingham). Pojan ollessa kuusivuotias perhe muutti Norfolkiin West Harlingiin, josta isä sai pappisviran.

Thomas Nashe sai alkeisopetusta kotona, mutta 14-vuotiaana hän siirtyi opiskelemaan Cambridgen yliopistoon filosofiaa ja latinaa. Nashe suoritti tutkinnon 1586 ja suunnitteli jatkavansa opintoja, mutta heti seuraavana vuonna tapahtunut isän kuolema hankaloitti hänen asemaansa taloudellisesti. Ilmeisesti osasyynä opintojen keskeytymiseen oli se, että Nashe osallistui viranomaisia suututtaneen näytelmän laatimiseen.

Nashe muutti loppuvuodesta 1588 Lontooseen. Siellä hän pääsi kosketuksiin muiden kirjailijoiden kanssa, joista merkittävimpiä olivat Christopher Marlowe ja Robert Greene. Seuraavana vuonna ilmestyneeseen Greenen *Menaphon*-teokseen laatimassaan esipuheessa Nashe arvosteli aikansa kirjailijoiden yleistä tapaa plagioida klassisia kirjailijoita.

Nashe julkaisi 1592 läpimurtoteoksensa *Pierce Penilesse*, joka kertoi kirjailijan vaikeuksista tulla toimeen ilman rikasta tukijaa. Kirja saavutti menestystä, mutta taloudellisesti se ei Nashea juurikaan auttanut, koska tekijänoikeuksista ei ajan tavan mukaan maksettu mitään. Samana vuonna esitettiin Nashen tunnettu näytelmä *Summer's Last Will and Testament*, joka tosin ilmestyi painosta vasta kahdeksan vuotta myöhemmin.

Nashe hankki elantonsa sekalaisilla kirjallisilla töillä. Hän kirjoitti muun muassa näytelmiä, pamfletteja, runoja, proosaa, sanomalehtikirjoituksia ja jopa pornografiaa. Nashen satiirinen kritiikki aiheutti hänelle ongelmia, etenkin kun hän arvosteli viranomaisia. Pamfleteilla oli kuitenkin hyvä menekki, mitä vain lisäsivät Nashen vastustajien kanssa käymät kynäsodat. Viranomaisten ja kirjailijoiden ohella Nashe kritisoi myös puritaaneja.

Nashen kuolemasta ei ole varmaa tietoa, mutta ilmeisesti hän kuoli 1601. Sitä ennen hänen kirjoitusmahdollisuutensa olivat menneet, koska kirjoitusten suututtamat viranomaiset eivät antaneet hänen julkaista mitään.

## Teokset
* *The Anatomy of Absurdity* (1589)
* Esipuhe Robert Greenen teokseen *Menaphon* (1589)
* *An Almond for a Parrot* (1590)
* Esipuhe sir Philip Sidneyn teokseen *Astrophel and Stella* (1591)
* *Pierce Penniless* (1592)
* *Summer's Last Will and Testament* (esitetty 1592, julkaistu 1600)
* *Strange News* (1592)
* *Christ’s Tears over Jerusalem* (1593)
* *Terrors of the Night* (1594)
* *The Unfortunate Traveller* (1594)
* *Have with You to Saffron-Walden* (1596)
* *The Isle of Dogs* (kadonnut) (1597)
* *Nashe’s Lenten Stuff* (1599)

## Lähteet

* Jokinen, Anniina: The Life of Thomas Nashe (1567–1601). 2007. 
* Lamb, R.: Thomas Nashe. 2001. 

### Viitteet

## Aiheesta muualla
Jukka Annala

**Jukka Annala** (s. 1966 Kokkola) on suomalainen toimittaja ja tietokirjailija. Annala on työskennellyt muun muassa STT:n toimittajana. Hän toimii myös Suomen Salmiakkiyhdistyksen puheenjohtajana.

Annalan salmiakkikaramelleja käsittelevä tietokirja *[[Salmiakki (kirja)|Salmiakki]]* (Nemo 2001) ylsi Tieto-Finlandia-ehdokkaaksi. Toinen kirja, syksyllä 2006 julkaistu *[[Toopelivisio]]* (Teos) kertoo suomalaisen sketsiviihteen historiasta 1950-luvulta 2000-luvulle. Kolmas kirja käsittelee Remu Aaltosen kieltä.

Annala oli vuonna 1987 perustetun kokkolalaisen The Mies -yhtyeen kitaristi-laulaja sekä sen kappaleiden säveltäjä ja sanoittaja.

## Kirjat
* 
* 
* 

## Lähteet
* 

### Viitteet

## Aiheesta muualla
* HS 10.11.2006 Pääsiäishanukas ja muita herkkuja - Jukka Annala kirjasi suomisketsien lyhyen historian
Charly Gaul

**Charly Gaul** (8. joulukuuta 1932 – 6. joulukuuta 2005) oli luxemburgilainen maantiepyöräilijä, Ranskan ja Italian ympäriajon voittaja. Hän menestyi erinomaisesti niin aika-ajossa kuin vuorillakin ja oli kuuluisa loistavista suorituksistaan kylmissä ja sateisissa olosuhteissa.

*Vuorten enkelinä* tunnettu Gaul voitti vuoden 1958 Tour de Francen, vaikka oli kolme etappia ennen kilpailun loppua viisitoista minuuttia Raphael Géminiania jäljessä. Gaul jätti Aix-Les-Bains'iin päättyneellä vuorietapilla Géminiania 14 minuuttia 35 sekuntia nousten kokonaiskilpailussa kolmanneksi. Seuraavana päivänä Gaul otti kilpailun kolmannen aika-ajoetapin voittonsa, ohitti yhteistuloksissa Vito Faveron ja Géminianin – ja saavutti Ranskan ympäriajon voiton.

## Tallit
* 1953–1954: Terrot
* 1955: Magnat
* 1956–1958: Faema
* 1959–1960: Emi
* 1961–1962: Gazzola
* 1963: Peugeot
* 1965: Lamot-Libertas

## Saavutukset
* Ranskan ympäriajo
** kolmas 1955, voittaja 1958, kolmas 1961
** mäkikilpailun voittaja 1955 ja 1956
** 10 etappivoittoa (2 x 1955, 2 x 1956, 4 x 1958, 1 x 1959, 1 x 1961)
* Italian ympäriajo
** voittaja 1956, kolmas 1958, voittaja 1959, kolmas 1960
** mäkikilpailun voittaja 1959
** 11 etappivoittoa (3 x 1956, 2 x 1957, 1 x 1958, 3 x 1959, 1 x 1960, 1 x 1961
* Maantieajon MM-kilpailut
** pronssia 1954
* Critérium du Dauphiné Libéré
** toinen 1953
* Challenge Desgrange-Colombo
** kolmas 1958
* Luxemburgin mestaruus 1956, 1957, 1959, 1960, 1961, 1962
* Luxemburgin ympäriajon voitto 1956, 1959, 1961

## Lähteet

## Aiheesta muualla
* Charly Gaul dies at 72  Velonews 6.12.2005 
* Charly Gaul pyöräilyn Hall of Famessa
Toivo Palmroth

**Toivo Einar Palmroth** (myös **Toivo Palomurto**; 21. kesäkuuta 1903 Ruovesi – 16. marraskuuta 1947 Helsinki) oli elokuvan monitoimimies, ohjaaja, säveltäjä ja näyttelijä nimellä Palomurto. Hän ohjasi käsikirjoittamansa elokuvan *[[Karmankolon kuningas]]* (1938), johon hän teki myös musiikin ja jossa hän näytteli pääosaa. Rooleja hänellä oli myös elokuvissa *[[Roinilan talossa (elokuva)|Roinilan talossa]]* (1935), *[[Kaikenlaisia vieraita]]* (1936) ja *[[Onnenpotku]]* (1936). Musiikin hän sävelsi neljään elokuvaan: *Karmankolon kuningas* (1938), *Roinilan talossa* (1935), *[[Erämaan turvissa]]* (1931) ja *[[Jääkärin morsian (vuoden 1931 elokuva)|Jääkärin morsian]]* (1931).

Palmrothin sävellyksiä ovat muun muassa ”Akateemisen Karjalaseuran marssi”, ”Häme-laulu”, ”Kahdenlainen suudelma”, ”Lapualaisten marssi”, ”Talonpoikaismarssi”, ”Lottien laulu”, ”Lintan kengät”, ”Sörkan ruusu”, ”Kuka vippais?” ja ”Yks’ vitamiini”, jotka on levytetty. 

Nimimerkillä *Palle* tunnetuksi tullut sanoittaja ja toimittaja Reino Palmroth oli Toivo Palmrothin pikkuveli.

## Lähteet
* 
*
Aavikkomara

**Aavikkomara** eli **suolakaniini** (*Dolichotis salinicola*) on marsujen heimoon kuuluva suurehko eteläamerikkalainen jyrsijä.

## Ulkonäkö ja koko
Aavikkomara muistuttaa jänistä; sen vartalo kasvaa noin puoli metriä pitkäksi ja painaa neljä kiloa. Sen takaosasta puuttuu maralle (*Dolichotis patagonum*) tyypillinen vaaleampi alue.

## Levinneisyys
Aavikkomara elää Etelä-Amerikan chacolla, joka ulottuu Argentiinasta Boliviaan ja Paraguayhin.

## Lähteet

## Aiheesta muualla
*  Luomus: Aavikkomara (''Dolichotis salinicola'')
* ITIS: Dolichotis salinicola
Tähtipyörä

**Tähtipyörä** on Vaasassa 1910-luvulla perustettu suomalainen polkupyörävalmistaja. Yritys toimi alun perin nimellä Rautakauppa Osakeyhtiö Teräs, ja se aloitti pyörien valmistuksen vuonna 1912. Vuonna 1980 nimi muutettiin Pohjanpyöräksi, ja vuonna 1987 nykyiseksi Tähtipyöräksi. Sulvalla, Vaasan naapurikunnassa Mustasaaressa toimiva yritys on Helkaman ohella ainut Suomessa pyöriä kokoonpaneva polkupyörävalmistaja Tunturin siirrettyä tuotantonsa ulkomaille. Tähtipyörä pyrkii olemaan suomalainen vaihtoehto Kaukoidässä valmistetuille halpapyörille, ja se käyttää mahdollisimman paljon kotimaisten alihankintayhtiöiden tuotteita.

## Lähteet

## Aiheesta muualla
* Tähtipyörän verkkosivut
Talaos

**Talaos** (, ) oli kreikkalaisessa mytologiassa Argoksen kuningas ja yksi argonauteista. Hän oli Biaksen ja Peron poika.

Talaos meni naimisiin joko Sikyonin kuninkaan Polyboksen tyttären Lysianassan  tai Abaksen tyttären Lysimakhen kanssa.
Talaoksen lapsista ainoastaan Adrastos mainitaan molempien puolisoiden yhteydessä. Pronaks, Aristomakhos ja Erifyle sen sijaan mainitaan ainoastaan Lysimakhen yhteydessä. Muissa yhteyksissä Talaoksella kerrotaan olleen myös lapset Mekisteus, Parthenopaios, Astynome, Metidike sekä mahdollisesti myös poika nimeltä Hippomedon.

## Lähteet
Muukalaispassi

**Muukalaispassi** on sisäministeriön myöntämä passi Suomessa oleskelevalle ulkomaalaiselle, joka ei voi saada kotimaansa viranomaiselta passia tai jos on jokin muu erityinen syy. Muukalaispassia koskeva säännökset sisältyvät ulkomaalaislakiin.

## Katso myös
* Nansen-passi

## Lähteet
Maustemeirami

**Maustemeirami** (*Origanum majorana*) on alun perin Pohjois-Afrikasta ja Lounais-Aasiasta peräisin oleva maustekasvi, jonka viljely aloitettiin Euroopassa keskiajalla. Meiramia pidetään yhtenä vanhimmista Suomessa käytetyistä maustekasveista, ja sitä käytetään eniten heti persiljan ja tillin jälkeen. Meiramin kasvatus on varsin helppoa. Se viihtyy aurinkoisella, hiekkapitoisella ja tuulelta suojatuilta paikoilla. Se on kuitenkin hallanarka.

Mausteena meiramia voidaan käyttää muun muassa spagettikastikkeisiin, jauheliha-, lammas-, vasikanliha-, veri-, maksa-, makkara-, peruna-, sieni- ja kaaliruokiin sekä hernekeittoon. Luonnonlääkkeenä sen väitetään myös rauhoittavan ja laukaisevan kouristuksia.

## Lähteet

## Aiheesta muualla
*Suomen Lajitietokeskus: Maustemeirami (''Origanum majorana'')
*United States Department of Agriculture (USDA): ''Origanum majorana'' 
*Dr. Duke's Phytochemical and Ethnobotanical Databases: Origanum majorana  
*Centre for Agriculture and Biosciences International (CABI): Origanum majorana (sweet marjoram)